b'\n_START_ARTICLE_\nPrah\n_START_PARAGRAPH_\nPrah so drobni, v zraku lebde\xc4\x8di delci s premerom, manj\xc5\xa1im od 0,01 milimetra._NEWLINE_Prah nastaja ob vetru od preperele zemlje in kamnin, ob zgorevanju (zlasti v industriji), z vpadanjem kozmi\xc4\x8dne materije v zemeljsko atmosfero in podobno. Tudi pelod (\xc2\xbbcvetni prah\xc2\xab) rastlin lebdi v zraku. Prah v \xc4\x8dlovekovih bivali\xc5\xa1\xc4\x8dih je ve\xc4\x8dinoma sestavljen iz organskih snovi - poleg peloda so v njem \xc5\xa1e ostanki ko\xc5\xbee in las ljudi ter doma\xc4\x8dih \xc5\xbeivali, tekstilna in papirnata vlakna ter drobci drugih materialov v tem okolju.'